КъБР-м и Iэтащхьэм и пщIэм хохъуэ
«Медиалогие» IуэхущIапIэм 2013 гъэм и мэкъуауэгъуэм губернаторхэм я медиарейтингхэр игъэхьэзыращ. КъБР-м и Iэтащхьэм еплIанэ увыпIэр иубыдащ, еханэ увыпIэм икIри.
Фигу къэдгъэкIыжынщи, «Мониторингым и лъэпкъ IуэхущIапIэм» къитахэм къызэрагъэлъагъуэмкIэ, Къанокъуэ Арсен журналистхэм зэраIущIэм, и лэжьыгъэр хъыбарегъащIэ IэнатIэхэмкIэ хэIущIыIу зэрищIым тещIыхьауэ Кавказ Ищхъэрэ федеральнэ округым и Iэтащхьэхэм я деж етIуанэ увыпIэр щиIыгъщ. Абы къыдэкIуэу КъБР-м и Iэтащхьэм УФ-м и губернаторхэм я масс-медиа зэIухахэм я деж и рейтингыр куэдкIэ щригъэфIэкIуащ, накъыгъэм иIыгъа 59-нэ увыпIэм къикIри мэкъуауэгъуэм 9-нэм нэс дэкIуейри.
Лэжьыгъэр зэIухауэ къалъытэ къипсэлъауэ къытрадзахэмрэ и цIэр хэту къата хъыбархэмрэ я бжыгъэхэр зэхалъхьэжри. ТОП рейтингым хагъэхьэр СМИ-хэр нэхъыбэу зытепсэлъыхь къулыкъущIэхэркъым, атIэ абыхэм жаIауэ традзэхэм я куэдагъым тещIыхьауэщ.
КъБР-м и Iэтащхьэмрэ Правительствэмрэ
я пресс-IуэхущIапIэ.
